als_Latn dik_Latn sag_Latn
Botërori mund të jetë i Gjermanisë
Schweinsteiger: Jemi rritur në futbollistë të përkryer në aspektin teknik në Gjermani. Por, pa pasion e vullnet, nuk do të fitojmë gjë në Brazil.
Politiko
E Shtunë, 7 Qershor 2014 | 12:01
0 Komente.
Joachim Low e ka dërguar Gjermanië afër titullit në tri turnetë që ka marrë pjesë. Nëse dështimet në Euro 2008 dhe Afrika 2010 mund të arsyetohen me mungesën e cilësisë ose përvojës së lojtarëve, atëherë Euro 2012 duhet të llogaritet si humbje katastrofale. Ai nuk do të ketë më raste tjera për t’i përmirësuar gabimet kështu që Gjermania duhet të japë rezultate kësaj radhe.
Potenciali i demonstruar në turnetë në Austri-Zvicër dhe në Afrikë të Jugut, në fund rezultoi me asgjë, në turneun e fundit në Euro.
Ai ekip, sikur ky që është sot, nuk ishte një ekip në zhvillim e sipër: ishte komplet, por dështuan.
Tani Gjermania ka një shans të dytë me shumicën e atyre lojtarëve ende në ekip. Për Low, ky do të mund të jetë rasti i fundit. Ai ka një kontratë të vlefshme, por dështimi në Brazil, pa dyshim do ta hidhte si të papunë, në tregun e punës.
Trajneri ka dhënë mesazhe të kujdesshme në pjesën eliminatore drejt Kupës së Botës, duke i ulur pritjet për ekipin, në kohën që medotat e tij po kontestohen nga publiku i gjerë gjerman.
Ekipi më sulmues në Botë
“Në letër ne kemi një ekip kulminant, por realiteti e sheh ndryshe”, i tha Low Frankurter Allgemeine Zeitung, në maj.
“Ne kemi disa lojtarë të lënduar. Kemi disa lojtarë që nuk po luajnë rregullisht me klubet e tyre. Kemi disa lojtarë që po luftojnë të gjejnë formën dhe disa të tjerë që po rikuperojnë lëndime të lehta”.
Në vitet e fundit, Gjermania ka kultivuar futboll briliant në aspektin teknik, por ka pasur mungesë të asaj që quhet cilësi tradicionale Teutonike, të cilën e ka shfrytëzuar më së miri, në të kaluarën.
Fuqia e vullnetit dhe këmbëngulsisë janë elemente të cilat Bastian Schweinsteiger i ka identifikuar të jenë esenciale, në veçanti, për një turne futbolli.
“Nëse krijojmë një frymë të mirë ekipore, pastaj nëse demonstrojmë cilësinë tonë të futbollit dhe rikthejmë vlerat tipike gjermane, atëherë ne do të luajmë mirë në këtë turne”, i tha Schweinsteiger Bild-it, këtë javë
“Vullneti për të fituar titullin ekziston. Ne jemi rritur në futbollistë të përkryer në aspektin teknik në Gjermani. Por, pa pasion dhe pa vullnet,që janë virtytet tona tipike gjermane, ne nuk do të fitojmë asgjë në Brazil. Ky është një turne i fuqisë së vullnetit”.
I forcuar në betejat e humbura të Bajernit, gjatë vitit deshpërues 2012, Schweinsteiger edhe ekipi i tij u kthyen në vitin 2013 për të marrë tre trofetë kryesorë. Ky ekip i Gjermanisë e ka po atë kontigjent bavarez të lojtarëve në bërtham, me një përkrahje të rëndësishme të lojtarëve të Dortmundit.
Plani kryesor i lojës gjermane përfshin dominimin e posedimit ashtu që Low të jetë konfident se vija fragjile e mbrojtjes nuk do të sfidohet shpesh. Kudo tjetër në repartet e ekipit, Gjermania është e kompletuar me resurse të plota. Ky ekip përmban, ndoshta, përbërjen më sulmuese që ndonjëherë është dërguar nga Gjermania në Kupën e Botës. Gjermanët kanë shënuar 36 herë në 10 ndeshje pa humbje, gjatë kualifikimeve.
Edhe pse veterani Miroslav Klose është i vetmi sulmues klaskik në letër, Low e përdor lojtarin e Lazio si vetëm një nga shumë opsionet që i ka në dispozicion. Sulmi gjerman është shumë-dimenzional, me përvojë dhe goditës. Lukas Podolski dhe Andre Schurrle kanë dëshmuar se meritojnë një vend startues, me shfaqjen që treguan gjatë pjesëlojës së dytë kundër Cameroon-it javën e kaluar.
Thomas Muller, katër vjet pas trofeut “Këpuca e artë” të fituar në Afrikë të Jugut, tani është më i pjekur dhe më i mencur. Mario Gotze po zhvillohet mirë dhe është një lojtar i dashur për Low, sidomos në rolin e sulmuesit të tërhequr. Ai që i lidhë të gjitha së bashku është Mesut Ozil,I cili pas një sezoni indiferent në Arsenal, synon të impresionojë në Amerikë të Jugut.
Banka plot talente
Nëse plani A nuk funksionon, Low mund të provojë planin B, C ose D. Asnjë ekip tjetër që po udhëton në Brazil nuk mund të matet me forcën bankës së Gjermanisë. Gjermania së voni është goditur nga një krize e lëndimeve, në kohën më të keqe. Lëndimi i nyjes së këmbës së Reus është i fundit në serinë e gjatë. Megjithatë, sikur në vitin 2010 kur lëndimet e Rene Adler dhe Michael Ballack ju hapën udhë paraqitjeve të Manuel Neuer dhe Sami Khedira, po ashtu, në vend të të lënduarve aktualë, ka një grup të rinjësh që mezi po presin rastin e tyre. Në vend të Reus mund të luajë Julian Draxler, i cili tashmë është i pjekur dhe i gatshëm.
Përgatitjet gjermane për turne kanë qenë shkencore. Federata gjermane e futbollit, DFB, ka kontraktuar, për 30 milionë euro, ndërtimin e bazës (sipas preferencave dhe nevojave të ekipit) për përfaqëeusesn në Campo Bahia, 30 km në veri të Porto Seguro në bregun e Bahias, menjëherë pas. Kompleksi ka 60 dhoma në 14 blloqe akomodimi, një fushë trajnimi, një pishinë dhe një qendër fitnesi, mes tjerash. Është i ndërtuar në të njejtën zonë klimatike si të tri qytetet në të cilat Gjermania do t’i luajë ndeshjet e grupeve.
Më e rëndësishmja, aeroporti është shumë afër dhe për dy orë fluturim ekipi është në Salvador, Fortaleza apo Recife. Pushimi dhe rikuperimi në kushte të tilla ekzakte do të jenë vitale dhe gjermanët nuk kanë dashur të lënë asgjë anash .
Gjermania nuk duhet ta ketë problem të kërkojë një rezultat pozitiv me Portugalinë në ndeshjen e parë, duke marrë parasysh edhe lëndimin e Ronaldos, ndërsa ndaj Ganës dhe SHBA’ve priten fitore të sigurta. Mësimet e nxjerra nga Euro 2012 si dhe përvoja e fituar në vite e këtyre lojtarëve, e bëjnë Gjermaninë, një ekip të pjekur dhe të fortifikuar.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn